**Grad Koprivnica**

**Javni poziv za sufinanciranje programa/projekata organizacija civilnog društva u kulturi iz Proračuna Grada Koprivnice za 2018. godinu**

Upute za prijavitelje

Rok za dostavu prijava: 15.12.2018., odnosno

do iskorištenja sredstava

**Sadržaj**

|  |  |  |
| --- | --- | --- |
| Točka 1. | * 1. Uvod………………………………………………………………
 | 2 |
|  | * 1. Cilj Javnog poziva i prioriteti za dodjelu sredstava ……………..
 | 2 |
|  | * 1. Planirani iznosi i ukupna vrijednost Javnog poziva .....................
 | 2 |
|  | * 1. Objašnjenje pojmova …..………………………………………..
 | 3 |
| Točka 2.  | 2.1. Prihvatljivi prijavitelji ………………........................................... | 4 |
|  | 2.2. Prihvatljivi i neprihvatljivi troškovi .............................................. | 4 |
| Točka 3. | Dokumentacija za provedbu Javnog poziva ………...………………. | 5 |
|  | 3.1. Kako se prijaviti ………………………………………………… | 6 |
|  | 3.2. Gdje poslati prijavu …………………………............................... | 6 |
| Točka 4. | 4.1. Kako do odgovora na pitanja…….…............................................ | 7 |
| Točka 5. | 5.1. Procjena prijava, donošenje odluke o dodjeli sredstava i ugovaranje…………………………………………………… ……… | 7 |
|  | 5.2. Procjena prijava u odnosu na propisane uvjete Javnog poziva…... | 7 |
|  | 5.3. Ocjenjivanje prijava koje su zadovoljile propisane uvjete Javnog poziva…………………………………………………………………. | 8 |
|  | 5.4. Obavijest o donesenoj odluci o dodjeli financijskih sredstava……  | 8 |
|  | 5.5. Podnošenje prigovora…………………………………………….. | 8 |
|  | 5.6. Sklapanje ugovora ……………………………………………….. | 8 |
|  | 5.7. Modeli plaćanja…………………………………………………... | 8 |
| Točka 6. | 6.1. Praćenje provedbe odobrenih i sufinanciranih programa/ projekata. | 9 |
| Točka 7. | 7.1. Izvještavanje……………………………………………………... | 9 |
| Točka 8.  | Indikativni kalendar postupka Javnog poziva………………………… | 10 |

**Točka 1.**

* 1. **Uvod**

Na temelju članka 20. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16) i točke 3. Odluke o načinu raspodjele raspoloživih sredstava za sufinanciranje programa/projekata organizacija civilnog društva u kulturi iz Proračuna Grada Koprivnice za 2018. godinu, privremeni pročelnik Upravnog odjela za društvene djelatnosti Grada Koprivnice, raspisao je Javni poziv za sufinanciranje programa/projekata organizacija civilnog društva u kulturi iz Proračuna Grada Koprivnice za 2018. godinu, u svrhu poticanja i promicanja kulture i kulturnih djelatnosti što pridonosi razvitku i unapređenju svekolikog kulturnog života kroz programe/projekte koje provode organizacije civilnog društva (u daljnjem tekstu: OCD) u kulturi.

U Proračunu Grada Koprivnice za 2018. godinu u ovu su svrhu planirana sredstva u iznosu od 690.000,00 kn, a mogu se natjecati OCD u kulturi upisane u odgovarajući registar, registar neprofitnih organizacija prema uvjetima koji su navedeni u točki 2. ovih Uputa za prijavitelje, koje djeluju na području Grada Koprivnice, za programe/projekte čiji je cilj širenje i razvoj kulturnog života u Gradu Koprivnici, a ne financiraju se na drugi način iz Proračuna Grada Koprivnice.

**1.2. Cilj Javnog poziva i prioritetna područja za dodjelu sredstava**

Cilj Javnog poziva je poticanje širenja i razvoja kulturnog života u Gradu Koprivnici.

OCD u kulturi sukladno ovom Javnom pozivu mogu podnijeti prijavu za sljedeća prioritetna područja te su sukladno njima raspoređeni ukupni financijski iznosi:

* Prioritetno područje 1 – likovna djelatnost – 60.000,00 kn
* Prioritetno područje 2 – glazbena djelatnost, glazbeno-scenska i plesna djelatnost – 240.000,00 kn
* Prioritetno područje 3 – kazališna djelatnost – 240.000,00 kn
* Prioritetno područje 4 – filmska i video djelatnost – 40.000,00 kn
* Prioritetno područje 5 – knjižna, nakladnička djelatnost i knjižnična djelatnost – 80.000,00 kn
* Prioritetno područje 6 – nova medijska kultura – 25.000,00 kn
* Prioritetno područje 7 – znanstveno-istraživačka djelatnost – 5.000,00 kn

**1.3. Planirani iznosi i ukupna vrijednost Javnog poziva**

Ukupna planirana vrijednost ovog Javnog poziva je 690.000,00 kuna.

**Najmanji iznos** financijskih sredstava koji se može prijaviti i ugovoriti po pojedinoj prijavi je 1.000,00 kn, a **najveći iznos** po pojedinoj prijavi je 100.000,00 kuna.

Prijave se mogu sufinancirati u postotku od 10% do 90% iznosa ukupnih prihvatljivih troškova programa/projekta.

Okvirni broj planiranih sklopljenih ugovora je 40.

Grad Koprivnica zadržava pravo mijenjanja broja planiranih sklopljenih ugovora.

**1.4. Objašnjenje pojmova**

**Organizacija civilnog društva**

OCD u smislu ovog Javnog poziva odnosi se na sve organizacije civilnog društva koje provode programe/projekte u kulturi i Statutom su opredijeljene u području kulturnih djelatnosti.

**Projekt**

Projekt, u smislu ovog Javnog poziva, je skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

**Program**

Program, u smislu ovog Javnog poziva, je kontinuirani proces koji se u načelu izvodi u dužem vremenskom razdoblju kroz niz različitih aktivnosti čiji su struktura i trajanje fleksibilniji. Može biti jednogodišnji i višegodišnji.

**Jednodnevne i višednevne manifestacije**

Jednodnevne i višednevne manifestacije, u smislu ovog Javnog poziva, su aktivnosti koje provode OCD-i u kulturi s ciljem davanja dodatne kulturne ponude na području Grada i razvoja Grada općenito.

**Građanska inicijativa**

Građanska inicijativa, u smislu ovog Javnog poziva, je skup aktivnosti koje s ciljem rješavanja uočenog problema na dijelu ili cijelom području Grada osmisli i provodi OCD, a koja je u pravilu humanitarnog karaktera, a cilj joj je podizanje razine kvalitete življenja u zajednici kroz poticanje aktivnog građanstva i korištenje lokalnih potencijala, te je popraćeno kulturnim sadržajem.

**Korisnici**

Direktni korisnik je osoba kojoj se pruža usluga, predstavlja proizvod, polaznik je radionice, predavanja ili tribine.

Indirektni korisnik je osoba koja je upoznata s programom/projektom, čula je ili čita o programu/projektu, a nije osoba kojoj se pruža usluga, predstavlja proizvod, nije polaznik radionice, predavanja ili tribine.

**Volonteri**

Volonter je osoba koja dobrovoljno i organizirano, bez financijske naknade ili naknade u naravi, pruža svoje usluge onima kojima su neophodne.

**Ciljevi**

Ciljevi su krajnje točke prema kojima su usmjerene aktivnosti, odnosno, odredišne točke do kojih želimo doći.

Kratkoročni ciljevi – postižu se npr. nakon jedne ili nekoliko radionica.

Dugoročni ciljevi – postižu se npr. nakon završetka programa/projekta, a često i nakon nekoliko godina.

**Rezultati**

Rezultati su mjerljivi proizvodi/usluge/događaji koji nastaju nakon provedenih aktivnosti. Rezultati ispunjavaju ciljeve i svrhu programa/projekta.

**Proračun**

 Proračun u smislu ovog Javnog poziva je plan prihoda i rashoda za 2018. godinu, tj. prijavitelj na ovaj Javni poziv planira prihode i rashode za prijavljeni program/projekt. Prihodi – koliko će se financijskih sredstava i na koji način prikupiti u 2018. godini. Rashodi – koliko će se financijskih sredstava potrošiti u 2018. godini i za koju namjenu.

**Blagajničko izvješće**

 Blagajničko izvješće vode OCD-i koje financijsko poslovanje vode gotovinskim uplatama i isplatama. Blagajničko izvješće vodi se radi evidentiranja gotovinskih uplata i isplata po mjesecima. Isprave blagajničkog izvješća su blagajnička uplatnica koju ispostavlja blagajnik OCD-a kada prima novac i blagajnička isplatnica koju ispostavlja blagajnik OCD-a kada isplaćuje gotovinu.

**Točka 2.**

**2.1. Prihvatljivi prijavitelji**

**Prihvatljivi prijavitelji su OCD-i u kulturi koje ispunjavaju sljedeće uvjete:**

1. upisani su u Registar neprofitnih organizacija,
2. upisani su u odgovarajući Registar, odnosno registrirani su kao udruge, zaklade, umjetničke organizacije, organizacije civilnog društva ili druge pravne osobe čija temeljna svrha nije stjecanje dobiti,
3. svojim statutom su se opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i Zakonom,
4. prijava na Javni poziv bude ocijenjena kao značajna za razvoj kulturnog razvoja u Gradu Koprivnici i zadovoljava javne potrebe Grada definirane razvojnim i strateškim dokumentima,
5. uredno su ispunili obveze iz svih prethodno sklopljenih ugovora o financiranju iz Proračuna Grada i drugih javnih izvora zaključno s 2017. godinom,
6. nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Grada Koprivnice,
7. protiv osobe ovlaštene za zastupanje ne vodi se kazneni postupak i nije pravomoćno osuđena za prekršaje ili kaznena djela definirana Uredbom,
8. općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
9. ima utvrđen način javnog objavljivanja programskog i financijskog izvješća o radu za proteklu godinu,
10. ima zadovoljavajuće organizacijske kapacitete i ljudske resurse za provedbu prijave,
11. uredno predaje sva izvješća Gradu i drugim institucijama.

**Neprihvatljivi prijavitelji su:**

1. ogranci organizacija civilnog društva koji nemaju pravnu osobnost
2. političke stranke
3. vjerske zajednice
4. ustanove

**2.2. Prihvatljivi i neprihvatljivi troškovi**

**Prihvatljivi troškovi**

Sufinancirati će se troškovi prijave koji su nastali od 1. siječnja 2018. do 31. prosinca 2018. godine.

**Prihvatljivi troškovi** moraju se odnositi isključivo na troškove provedbe prijave, odnosno njihovih aktivnosti.

Odobrena financijska sredstva OCD je dužna utrošiti isključivo za realizaciju programa/projekta utvrđenog Proračunom i Ugovorom. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa/projekta utvrđenog ugovorom. Svako odstupanje od Proračuna bez odobrenja Upravnog odjela za društvene djelatnosti Grada Koprivnice smatrat će se nenamjenskim trošenjem sredstava.

**Neprihvatljivi troškovi**

Neprihvatljivi troškovi su:

* dvostruko financiranje, odnosno troškovi koji su financirani drugim bespovratnim

sredstvima ili iz Državnog proračuna,

* nabava nove ili rabljene opreme koja ne služi isključivo za provođenje programa/projekta,
* bankovni troškovi, dugovanja, kamate, zajmovi, troškovi jamstava i slične naknade,
* troškovi najma prostora,
* putni troškovi, osim troškova vlakom i avionom,
* režijski troškovi.

**Prednost u financiranju prijave ostvaruju OCD-i u kulturi** koje zadovoljavaju osnovne uvjete za dodjelu sredstava:

* program/projekt koji ostvari minimalno 50% ocjene prema Obrascu ocjene kvalitete,
* proračun programa/projekta temelji se na realnim i stvarnim cijenama,
* program/projekt dio je jednog od prioritetnih područja iz točke 1., podtočke 1.2. ovih Uputa za prijavitelje,
* da OCD koja provodi program/projekt djeluje na području Grada Koprivnice,
* da program/projekt zadovoljava javne potrebe u kulturi Grada Koprivnice,
* da program/projekt nije sufinanciran u okviru zajednica udruga Grada Koprivnice,
* da program/projekt nije na drugi način sufinanciran iz Proračuna Grada Koprivnice za tekuću godinu,

**Točka 3.**

**Dokumentacija za provedbu Javnog poziva obuhvaća:**

1. odluku Javnog poziva
2. tekst Javnog poziva,
3. upute za prijavitelje,
4. obrasce za prijavu,
5. obrazac ocjene kvalitete,
6. obrazac za provedbu programa/projekata i izvještavanje.

Obrasci za prijavu iz stavka 1., podtočke 4. ove točke su:

4.1. obrazac opisa prijave,

4.2. obrazac proračuna,

4.3. obrazac izjave o nepostojanju dvostrukog financiranja,

4.4. popis priloga – popis obrazaca i svih ostalih dokumenata

Obrasci za provedbu prijave i izvještavanje stavka 1., podtočke 6. ove točke, su:

6.1. obrazac ugovora o financiranju,

6.2. obrazac opisnog izvještaja provedbe,

6.3. obrazac financijskog izvještaja provedbe,

6.4. zahtjev za isplatom sredstava.

**3.1. Kako se prijaviti**

**Dokumentacija koja mora biti priložena uz prijavu na Javni poziv** sadrži sljedeće dokumente:

1. Obrazac opisa prijave
2. Obrazac proračuna
3. Obrazac izjave o nepostojanju dvostrukog financiranja
4. Uvjerenje o nekažnjavanju
5. Potvrdu Porezne uprave o nepostojanju duga
6. Popis priloga

Dokumentacija koja se prilaže uz prijavu na Javni poziv ispunjava se na hrvatskom jeziku, mora sadržavati sve podatke koji se traže **(što znači da je potrebno obrasce ispuniti u cijelosti!)** i **mora biti ispunjena na računalu**. Svi propisani obrasci trebaju biti **potpisani od strane osobe ovlaštene za zastupanje te ovjereni**.

Nepotpuni obrasci neće biti uzeti u razmatranje. **Rukom ispisani obrasci neće biti uzeti u razmatranje**. Ukoliko Prijavni obrazac sadrži navedene nedostatke, prijava će se smatrati nevažećom.

Svi troškovi i zatražena financijska sredstva trebaju biti sukladni aktivnostima u opisnom obrascu prijave te planirani s realnim tržišnim cijenama.

Glavne točke i pitanja u obrascima NIJE DOZVOLJENO mijenjati, dodavati ili brisati.

Dozvoljeno je dodavati jedino potrebne redove i mjesta za nadopunu sadržaja, tj. teksta koji se odnosi na objašnjavanje točaka i pitanja u obrascima.

**3.2. Gdje poslati prijavu**

Dokumentaciju za prijavu na Javni poziv potrebno je poslati u papirnatom obliku (jedan izvornik). Prijava sadrži sve obrasce iz točke 3.1. od rednog broja 1. do rednog broja 6.

Prijava u papirnatom obliku sadrži obvezne obrasce u potpunosti ispunjene, vlastoručno potpisane od strane osobe ovlaštene za zastupanje, i ovjerene službenim pečatom OCD-a.

Prijavni obrasci mogu se zatražiti u Upravnom odjelu za društvene djelatnosti Grada Koprivnice, Zrinski trg 1/A, dvorišna zgrada, soba broj 4, i naći na web-stranici Grada Koprivnice [www.koprivnica.hr](http://www.koprivnica.hr).

Rok za prijavu na Javni poziv je 15. prosinca 2018.g., odnosno do iskorištenja sredstava. Prijava je dostavljena u roku ako je na prijamnom štambilju vidljivo da je zaprimljena u pošti do kraja datuma koji je naznačen kao rok za prijavu na Javni poziv.

Sve prijave poslane izvan roka neće biti uzete u razmatranje.

Dokumentacija za prijavu na Javni poziv dostavlja se poštom ili osobno na adresu:

**Grad Koprivnica**

**Upravni odjel za društvene djelatnosti**

**Zrinski trg 1, 48 000 Koprivnica**

**s naznakom: „Za Javni poziv – OCD u kulturi“**

**Prijedlozi se mogu slati do zaključno 15.12.2018. g., odnosno do iskorištenja sredstava.**

**Prijave pristigle do 25. u mjesecu proći će proceduru prema utvrđenom kalendaru u točki 8. ovih Uputa za prijavitelje.**

**Točka 4.**

**4.1. Kako do odgovora na pitanja?**

**Kome se, kako i u kojem roku obratiti za dodatna pojašnjenja?**

Sva pitanja vezana uz ovaj Javni poziv mogu se postaviti elektroničkim putem, slanjem upita na adresu elektronske pošte: maja.ferlindes@koprivnica.hr ili osobno uz prethodni dogovor na broj telefona: 048/279-548.

Pitanja se mogu postavljati zaključno do 1.12.2018. godine, svi odgovori biti će objavljeni na web stranici Grada Koprivnice [www.koprivnica.hr](http://www.koprivnica.hr).

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

**Točka 5.**

**5.1 Procjena prijava, donošenje odluke o dodjeli sredstava i ugovaranje**

Sve pristigle i zaprimljene prijave proći će kroz sljedeću proceduru:

1. Procjena prijava u odnosu na propisane uvjete Javnog poziva
2. Ocjenjivanje prijava koje su zadovoljile propisane uvjete Javnog poziva
3. Obavijest o donesenoj odluci o dodjeli financijskih sredstava
4. Ugovaranje

**5.2. Procjena prijava u odnosu na propisane uvjete Javnog poziva**

U skladu s Točkom 8. ovih Uputa za prijavitelje, Povjerenstvo za ocjenu ispunjavanja propisanih (formalnih) uvjeta Javnog poziva, Upravnog odjela za društvene djelatnosti Grada Koprivnice pristupit će postupku ocjene ispunjavanja propisanih uvjeta Javnog poziva, a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16).

U postupku provjere ispunjavanja formalnih uvjeta Javnog poziva provjerava se:

* je li prijava dostavljena na pravi Javni poziv i u zadanom roku
* je li zatraženi iznos sredstava unutar financijskih pragova postavljenih u Javnom pozivu
* je li prijavitelj prihvatljiv sukladno ovim Uputama za prijavitelje
* jesu li dostavljeni, potpisani i ovjereni svi obvezni obrasci
* jesu li ispunjeni drugi formalni uvjeti sukladno ovim Uputama za prijavitelje

Razmatrat će se samo potpune, pravovremeno dostavljene prijave na propisanim obrascima, sa svim potrebnim prilozima u skladu s uvjetima Javnog poziva. Predsjednik/ca Povjerenstva za ocjenu ispunjavanja propisanih (formalnih) uvjeta Javnog poziva donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih uvjeta Javnog poziva.

Sve OCD čije prijave budu odbijene iz razloga neispunjavanja propisanih uvjeta Javnog poziva, o toj činjenici biti će obaviještene u roku od najviše osam dana od dana donošenja odluke, nakon čega imaju narednih osam dana od dana prijema obavijesti, podnijeti prigovor.

**5.3. Ocjenjivanje prijava koje su zadovoljile propisane uvjete Javnog poziva**

Povjerenstvo za ocjenjivanje prijava pristiglih na ovaj Javni poziv razmatra i ocjenjuje prijave koje su ispunile formalne uvjete Javnog poziva sukladno kriterijima propisanim u Obrascu ocjene kvalitete na ovaj Javni poziv, te daje prijedlog za odobravanje financijskih sredstava za programe/projekte, o kojem, uzimajući u obzir sve činjenice, daje neobvezujuće mišljenje Pročelnik Upravnog odjela za društvene djelatnosti.

Odluku o odobravanju financijskih sredstava za programe/projekte, po dostavljenom mišljenju Pročelnika Upravnog odjela za društvene djelatnosti donosi Gradonačelnik Grada Koprivnice.

**5.4. Obavijest o donesenoj odluci o dodjeli financijskih sredstava**

Nakon donošenja odluke o odobravanju financijskih sredstava za programe/projekte, Grad će javno objaviti rezultate Javnog poziva s podacima o OCD-u, programima/projektima kojima su odobrena sredstva i iznosima odobrenih sredstava financiranja.

Grad će, u roku od 8 dana od donošenja odluke o dodjeli financijskih sredstava obavijestiti OCD čiji programi/projekti nisu prihvaćeni za financiranje o razlozima ne financiranja njihova programa/projekta uz navođenje ostvarene ocjene.

**5.5. Podnošenje prigovora**

OCD-i koji su nezadovoljni odlukom o dodjeli financijskih sredstava imaju pravo podnijeti prigovor. Prigovor se može podnijeti na postupak Javnog poziva, ocjenjivanje nekog kriterija s ocjenom 0 (ukoliko OCD smatra da je u prijavi dostavila dovoljno argumenata za drugačije ocjenjivanje) te odluku o neodobravanju sredstava ili visini dodijeljenih sredstava.

Prigovori se podnose u pisanom obliku Upravnom odjelu za društvene djelatnosti Grada Koprivnice, u roku od 8 dana od dana dostave pisane obavijesti o rezultatima Javnog poziva, a odgovor na prigovor, uzimajući u obzir sve činjenice donosi isti.

Rok za donošenje odluke po prigovoru je 8 dana od dana primitka prigovora.

**5.6. Sklapanje ugovora**

Prije potpisivanja ugovora, Grad Koprivnica će, od potencijalnih korisnika financijskih sredstava dodijeljenih temeljem ovog Javnog poziva, zatražiti:

1. Bjanko zadužnicu za odobrena sredstva veća od 5.000,00 kn (prijavitelji koji do sada nisu dostavljali)

Sa svim udrugama kojima su odobrena financijska sredstva Grad će sklopiti ugovor o sufinanciranju programa/projekata. Kod sufinanciranja programa/projekata Upravni odjel za društvene djelatnosti Grada Koprivnice može prethodno pregovarati o stavkama proračuna programa/projekta i aktivnostima u opisnom dijelu programa/projekta koje treba izmijeniti. Prilikom pregovaranja Grad će prioritet financiranja staviti na aktivnosti koje će učinkovitije ostvariti ciljeve iz razvojnih i strateških dokumenata Grada.

Ugovor se sastoji od općeg dijela koji sadrži opće uvjete za sve korisnike sufinanciranja u okviru Javnog poziva i posebnog dijela.

**5.7. Model plaćanja**

Odobrena sredstva OCD-u se isplaćuju na kako slijedi:

1. za iznos do 5.000,00 kn – 100% Financijskih sredstava, - u roku od 30 dana, od dana potpisivanja ovog Ugovora,
2. za iznos veći od 5.000,00 kn, a manji od 20.000,00:

- 80 % Financijskih sredstava - u roku od 30 dana od dana potpisivanja ovog Ugovora,

 - 20 % Financijskih sredstava - roku od 30 dana od dana prihvaćanja Izvještaja o realizaciji Programa/Projekta,

c) za iznos veći od 20.000,00 kn:

 - 40 % Financijskih sredstava - u roku od 45 dana od dana potpisivanja ovog Ugovora,

 - 40 % Financijskih sredstava - roku od najmanje 60 dana od dana potpisivanja ovog Ugovora, a najviše u roku od 10 dana od dana prihvaćanja potpisanog i ovjerenog zahtjeva za dodjelu Financijskih sredstava,

- 20 % Financijskih sredstava - roku od 30 dana, od dana prihvaćanja Izvještaja o realizaciji Programa/Projekta.

**Točka 6.**

* 1. **Praćenje provedbe odobrenih i sufinanciranih programa/projekata**

Grad će u suradnji s korisnikom sufinanciranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu sufinanciranih programa/projekata OCD, sukladno Zakonu o udrugama (NN 74/14, 70/17), Zakonu o fiskalnoj odgovornosti (NN 139/10, 19/14), Zakonu o financijskom poslovanju i računovodstvu neprofitnih organizacija (NN 121/149, Uredbi (NN 26/15), Pravilniku o financiranju javnih potreba Grada Koprivnice (GGK 3/15, 3/16) i drugim pozitivnim propisima.

Kroz postupke praćenja će se razvijati partnerski odnos između Grada Koprivnice i OCD- kao provoditelja projektnih i programskih aktivnosti, a na temelju praćenja i vrednovanja rezultata pojedinačnih programa/projekata, u cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Grad će vrednovati rezultate i učinke cjelokupnog Javnog poziva i planirati buduće aktivnosti u pojedinom prioritetnom području sufinanciranja. Praćenje će se vršiti na dva načina: odobravanjem opisnih i financijskih izvješća OCD-a te kontrolom „na licu mjesta“ od strane službenika Upravnog odjela za društvene djelatnosti Grada Koprivnice.

**Točka 7.**

**7.1. Izvještavanje**

OCD je po završetku programa/projekta, u roku od 30 dana, a najkasnije do 15. prosinca 2018. godine, dužna dostaviti Obrazac opisnog izvještaja provedbe i Obrazac financijskog izvještaja provedbe programa/projekta koji su sastavni dio dokumentacije ovog Javnog poziva.

Uz opisna izvješća dostavljaju se popratni materijali kao što su isječci iz novina, video zapisi, fotografije i slično.

U financijskom izvještaju navode se cjelokupni troškovi programa/projekta, neovisno o tome iz kojeg su izvora sufinancirani, s naznakom koja sredstva sufinancira Grad. Obvezno se dostavljaju i dokazi o nastanku troška podmirenog iz sredstava Grada (R1 računi, ugovori o djelu ili ugovori o autorskom honoraru, obračuni honorara ili plaća) te dokazi o plaćanju istih (preslike naloga o prijenosu, blagajnička izvješća s fotokopijom isplatnice, izvodi sa žiro računa).

**Točka 8. Indikativni kalendar postupka Javnog poziva**

|  |  |
| --- | --- |
| **Faze postupka Javnog poziva** | **Rok** |
| Rok za slanje prijava | 15.12.2018., odnosno do iskorištenja sredstava |
| Rok za slanje pitanja vezanih uz Javni poziv | 1.12.2018. |
| Rok za procjenu prijave koje su zadovoljile propisane uvjete Javnog poziva | do 25. svakog mjeseca počevši od 25.2.2018.g., do roka za slanje prijava |
| Rok za procjenu prijava Povjerenstva za ocjenjivanje | najkasnije 20 dana od dana procjene prijave koje su zadovoljile propisane uvjete Javnog poziva |
| Rok za objavu odluke o dodjeli financijskih sredstava i slanje obavijesti prijaviteljima | najkasnije 10 dana od dana procjene prijave Povjerenstva za ocjenjivanje |
| Rok za ugovaranje | Najkasnije 30 dana od dana objave odluke o dodjeli financijskih sredstava |